ఆర్యన్ దత్

ఆర్యన్ దత్ (జననం 2003 మే 12) డచ్ క్రికెట్ ఆటగాడు.   2021 మార్చిలో అతను, 2020–21 నేపాల్ ట్రై-నేషన్ సిరీస్ కోసం నెదర్లాండ్స్ ట్వంటీ20 ఇంటర్నేషనల్ (T20I) జట్టుకు ఎంపికయ్యాడు.   డచ్ కోచ్ అయిన ర్యాన్ క్యాంప్‌బెల్, దత్‌కు అద్భుతమైన అవకాశం ఉందని చెప్పాడు.  అతను 2021 ఏప్రిల్ 17 న నేపాల్‌పై తన తొలి T20I మ్యాచ్‌ ఆడాడు.  జాతీయ జట్టులో చేరడానికి ముందు దత్, నెదర్లాండ్స్ తరపున అండర్-18, అండర్-19 స్థాయిలో కూడా ఆడాడు.

కెరీర్ 
2021 మేలో అతను, ఐర్లాండ్ వుల్వ్స్‌తో జరిగిన సిరీస్ కోసం నెదర్లాండ్స్ A స్క్వాడ్‌లో ఎంపికయ్యాడు.  అతను 2021 మే 12 న ఐర్లాండ్ టూర్‌లో ఐర్లాండ్ వోల్వ్స్‌తో జరిగిన నెదర్లాండ్స్ A జట్టు కోసం తన తొలి లిస్ట్ A మ్యాచ్‌ ఆడాడు. అదే నెలలో, స్కాట్లాండ్‌తో జరిగిన సిరీస్ కోసం డచ్ వన్ డే ఇంటర్నేషనల్ జట్టులో ఎంపికయ్యాడు.  2021 మే 19 న స్కాట్లాండ్‌తో జరిగిన మ్యాచ్‌లో వన్‌డేల్లోకి అడుగుపెట్టాడు. 2022 జూన్‌లో వెస్టిండీస్‌తో జరిగిన వన్‌డే సిరీస్‌లో దత్, మొత్తం మూడు మ్యాచ్‌లలోనూ కెప్టెన్ నికోలస్ పూరన్ వికెట్ తీసుకున్నాడు. ఏ గేమ్‌లోనూ 10 పరుగుల కంటే ఎక్కువ స్కోరు చేయనివ్వలేదు.

మూలాలు 

జీవిస్తున్న ప్రజలు
2003 జననాలు